Λύντια Τρίχα

Η Λύντια Τρίχα (1950) είναι Ελληνίδα ιστορικός.

 Βιογραφικά στοιχεία 

Γεννήθηκε στην Αθήνα, σπούδασε νομικά στο Πανεπιστήμιο Αθηνών και ιδιώτευσε ως δικηγόρος. 

Από το 1987 ξεκίνησε την ενασχόλησή της με την μελέτη της νεότερης ελληνικής ιστορίας. Για τα βιβλία της "Δικηγορείν εν Αθήναις: Μια διαδρομή στον 19ο αιώνα" και "Σπυρίδων. Ο άλλος Τρικούπης. 1788-1873" τιμήθηκε, το 2004 και 2019 αντίστοιχα, με το βραβείο της Τάξης των Ηθικών και Πολιτικών Επιστημών της Ακαδημίας Αθηνών ενώ για το έργο της "Χαρίλαος Τρικούπης" τιμήθηκε, το 2017, με το κρατικό βραβείο Μαρτυρίας ‒ Βιογραφίας ‒ Χρονικού ‒ Ταξιδιωτικής Λογοτεχνίας.Απονεμήθηκαν τα βραβεία της Ακαδημίας Αθηνών, από την ιστοσελίδα in.grΑπονεμήθηκαν τα βραβεία της Ακαδημίας Αθηνών , από την εφημερίδα "Ναυτεμπορική"

Διετέλεσε γενική γραμματέας και αντιπρόεδρος του Ελληνικού Λογοτεχνικού και Ιστορικού Αρχείου (Ε.Λ.Ι.Α.) και σήμερα είναι αντιπρόεδρος του Ιδρύματος Παιδείας και Ευρωπαϊκού Πολιτισμού, το οποίο έχει ιδρύσει μαζί με τον σύζυγό της.Το ίδρυμα, από την ιστοσελίδα του Ιδρύματος

Κατοικεί στην Αθήνα και είναι παντρεμένη με τον Νίκο Τρίχα.

 Εργογραφία 

 Διπλωματία και πολιτική (Ε.Λ.Ι.Α., 1991)
 Ημερολόγια και γράμματα από το μέτωπο, Βαλκανικοί Πόλεμοι 1912-1913 (Ε.Λ.Ι.Α., 1993)
 Ο Χαρίλαος Τρικούπης και τα δημόσια έργα (εκδόσεις Καπόν, 2001)
 Ο γνωστός και ο άγνωστος Χαρίλαος Τρικούπης (εκδόσεις Καπόν, 2002)
 Χαρίλαος Τρικούπης: μια βιογραφική περιήγηση (εκδόσεις Καπόν, 2009)
 Χαρίλαος Τρικούπης (εκδόσεις Πόλις, 2017)
 Το σκυλάκι σας θέλει ψυχίατρο. Επτά σκύλοι αυτοβιογραφούνται (εκδόσεις Πόλις, 2019)
 Σπυρίδων. Ο άλλος Τρικούπης, 1788-1873 (εκδόσεις Πόλις, 2019)

 Παραπομπές 

Κατηγορία:Ιστορικοί του 20ού αιώνα ανά εθνικότητα
Κατηγορία:Βραβευθέντες Ακαδημίας Αθηνών